
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS 2013 METŲ BIUDŽETO TVIRTINIMO

2013 m. vasario 28 d. Nr. T-52
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 15 punktu, 51 straipsnio 1 dalimi, Biudžeto sandaros įstatymo (Žin., 1990, Nr. 24-596; 2004, Nr. 4-47) 21, 25, 26 straipsniais ir Lietuvos Respublikos 2012 metų valstybės biudžeto ir savivaldybių biudžetų finansinių rodiklių patvirtinimo įstatymu (Žin., 2012, Nr. 153-7823) 2, 3, 4, 12 ir 14 straipsniais,     n u s p r e n d ž i a :


1. Patvirtinti rajono savivaldybės 2013 metų biudžetą (toliau – rajono savivaldybės biudžetas): 74154,478 tūkst. Lt pajamų, 79800,297 tūkst. Lt išlaidų ir 211,892 tūkst. Lt kasos apyvartinių lėšų pagal 1, 2, 3, 4, 5 ir 6 priedus (pridedama).


2. Patvirtinti rajono savivaldybės biudžeto asignavimus 2013 metams iš 2012 metais nepanaudotų rajono savivaldybės biudžeto lėšų pagal 7, 8 ir 9 priedus (pridedama).


3. Patvirtinti 5645,82 tūkst. Lt rajono savivaldybės biudžeto deficitą. 


4. Patvirtinti rajono savivaldybės privatizavimo fondo lėšų 2013 metų sąmatą pagal 10 priedą (pridedama).


5. Nustatyti šiuos savivaldybės skolinimosi limitus:


5.1. savivaldybės skola negali viršyti 75 procentų patvirtintų 2013 metų rajono savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir 2012 metais nepanaudotų savivaldybės biudžeto lėšų).


5.2. metinio savivaldybės grynojo skolinimosi suma negali viršyti 20 procentų patvirtintų 2013 metų savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir 2012 metais nepanaudotų savivaldybės biudžeto lėšų).


5.3. grąžintina 2013 metais savivaldybės paskolų ir palūkanų bei su paskolų ėmimu susijusių įmokų suma negali viršyti 15 procentų patvirtintų savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir 2012 metais nepanaudotų savivaldybės biudžeto lėšų).


5.4. savivaldybės garantijų limitas negali viršyti 10 procentų patvirtintų 2013 metų savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir 2012 metais nepanaudotų savivaldybės biudžeto lėšų).


6. Nustatyti, jog valstybės biudžeto bendrosios dotacijos kompensaciją naudoja savivaldybės administracija savarankiškų funkcijų vykdymui, t.y., mokinių pavėžėjimui                                                                                                                                                                                                                                                                                                                      ir kompensacijoms vežėjams už asmenų, turinčių teisę naudotis transporto lengvatomis, pavėžėjimą.


7. Įpareigoti biudžetinių įstaigų vadovus:


7.1. savivaldybės biudžeto išlaidas vykdyti patvirtintų asignavimų ribose;


7.2. 2013 metų sausio 1 dienai esantį kreditinį įsiskolinimą už suteiktas paslaugas, atliktus darbus ir įsigytas prekes apmokėti iki 2013 metų kovo 15 d.;


7.3. patvirtinus rajono savivaldybės biudžetą, patvirtintas savivaldybės biudžeto sąmatas per 5 darbo dienas pateikti rajono savivaldybės administracijos Biudžeto ir turto skyriui.


8. Įpareigoti savivaldybės administracijos direktorių:


8.1. rajono savivaldybės administracijos direktoriaus rezervo lėšas naudoti tik ekstremaliosioms situacijoms ir (arba) ekstremaliesiems įvykiams, kurie atsiranda dėl gamtinio, techninio, ekologinio ar socialinio pobūdžio priežasčių ir kelia pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar turtinius nuostolius, likviduoti, jų padariniams šalinti ir padarytiems nuostoliams iš dalies apmokėti pagal savivaldybės pagal savivaldybės tarybos nustatytą tvarką;


8.2. skiriant lėšas ūkio subjektui, kuris nėra biudžetinė įstaiga, savivaldybės tarybos nustatyta tvarka pasirašyti lėšų naudojimo sutartį.


9. Įpareigoti rajono savivaldybės administracijos Centralizuotos buhalterijos skyrių:


9.1. pagal patvirtintas sąmatas ir pateiktas lėšų gavimo paraiškas finansuoti savivaldybės administracijos struktūrinius teritorinius padalinius – seniūnijas;

9.2. vykdyti programas: Mokymosi visą gyvenimą ir sporto (kodas 01), Regioninės plėtros ir bendruomeninių iniciatyvų (kodas 04), Jaunimo ir nevyriausybinių organizacijų (kodas 05), Kultūros plėtros (kodas 06), Savivaldybės veiklos pagrindinių funkcijų (kodas 07), Darbo rinkos politikos rengimo ir įgyvendinimo (kodas 08), Verslo plėtros ir turizmo (kodas 09), Žemės ūkio plėtros (kodas 11), Švarios, sveikos aplinkos ir energijos taupymo (kodas 12), Socialinės apsaugos (kodas 13), Sveikatos apsaugos (kodas 14).

10. Įpareigoti programų koordinatorius:


10.1. parengti ir rajono savivaldybės administracijos direktoriaus įsakymu patvirtinti programų vykdytojų sąrašus su jiems priskirtais asignavimais;


10.2. pagal patvirtintas sąmatas parengti programų vykdytojų finansavimo sutartis.


11. Įpareigoti rajono savivaldybės administracijos Biudžeto ir turto skyrių: 


11.1. pagal patvirtintas sąmatas ir pateiktas lėšų gavimo paraiškas finansuoti savivaldybės biudžetines įstaigas;


11.2. paskolų gavimo sutartyse nustatytais mokėjimo terminais grąžinti paskolas, mokėti palūkanas bei vykdyti kitose sutartyse numatytus finansinius įsipareigojimus.


12. Nustatyti, jog rajono biudžeto asignavimų valdytojai atsakingi už programų vykdymą, programų sąmatų sudarymą ir vykdymą neviršijant patvirtintų asignavimų sumų, už paskirtų asignavimų efektyvų, atitinkantį programoje nustatytus tikslus ir rezultatyvų naudojimą.
Savivaldybės mero pavaduotoja,
pavaduojanti savivaldybės merą


Rima Rauktienė

